b'\n_START_ARTICLE_\nZibo\n_START_PARAGRAPH_\nZibo (kinesisk skrift: \xe6\xb7\x84\xe5\x8d\x9a; pinyin: Z\xc4\xabb\xc3\xb3) er en by p\xc3\xa5 pr\xc3\xa6fekturniveau i provinsen Shandong i Kina. Pr\xc3\xa6fekturet har et areal p\xc3\xa5 5.939 km\xc2\xb2 og en befolkning p\xc3\xa5 4.180.000 mennesker 2007)._NEWLINE_I bjergene syd for byen har floden Yi he sine kilder, og i nord l\xc3\xb8ber Den gule flod.\n_START_SECTION_\nKulturminder\n_START_PARAGRAPH_\nEn del af den store Qi-mur hvis opf\xc3\xb8relse blev p\xc3\xa5begyndt omkring 685 f.Kr. findes her i velbevaret tilstand, og den er p\xc3\xa5 Folkerepublikken Kinas liste over kulturminder.\n_START_SECTION_\nStaten Qi\n_START_PARAGRAPH_\nDet gamle Qi-riges hovedstad, Linzi, l\xc3\xa5 \xc3\xb8st for Zibo. Qi-riget var det sidste som blev erobret af Qing-dynastiet i 221 f.Kr., og dermed fuldf\xc3\xb8rte Kinas samling. Resterne af den gamle hovedstad er ogs\xc3\xa5 et fredet kinesisk kulturminde.\n_START_SECTION_\nErhvervslivliv\n_START_PARAGRAPH_\nZibo ligger i et omr\xc3\xa5de der er rigt p\xc3\xa5 naturreourcer: Over 50 forskellige mineraler er blevet opdaget der. I omr\xc3\xa5det udvindes blandt andet bauxit, kul, jern og ler velegnet for keramik. Nord for Zibo er der store olie- og naturgasreserver. Zibo er en r\xc3\xa6kke gange blevet k\xc3\xa5ret til "en af Kinas 50 \xc3\xb8konomisk st\xc3\xa6rkeste byer".\n_START_SECTION_\nJernbane\n_START_PARAGRAPH_\nJiaojibanen, en jernbanestr\xc3\xa6kning som l\xc3\xb8ber vest-\xc3\xb8st i Shandong mellem Jinan og Qingdao, har stoppested i Zibo._NEWLINE_Qingdao-Taiyuan h\xc3\xb8jhastighedstog standser her p\xc3\xa5 sin vej fra Qingdao til Taiyuan.'